Notum sit omnibus futuris et presentibus quod ego Hevraldus Brutinus, laudantibus filiis meis Giraldo, Odone, Martino et dominis meis Oggerio de Martilliaco et Roberto et Bernardo, do et concedo Deo et sancte Marie de Firmitate, ob remedio anime mee, quicquid habeo inter Graunnam et Grisun. Hoc autem tali feci condicione ut me in domo sua reciperent et filii mei unam equam et uxor mea pelles haberent. Testes hii: Heuvraldus maior, Lambertus Vurpis, Rainaldus, frater ejus, Bertaldus Miles, Seguinus, Dalmatius, monachi.